Diari Oficial de la Generalitat Valenciana


Sumari del DOGV 3951, del 02-03-2001 (2001/1860)

RESOLUCIÓ de 23 de febrer de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 29 de novembre de 2000, per la qual es regulen i convoquen ajudes dirigides al sosteniment dels programes, dels serveis i dels centres d'atenció especialitzada a menors i prestacions econòmiques individualitzades d'acolliment familiar per a l'any 2001.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3951

Data del DOGV
:   02-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1860


Data del document
:   23-02-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * equipament social
    * ajuda pública
    * suport econòmic
    * protecció de la infància

RESOLUCIÓ de 23 de febrer de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 29 de novembre de 2000, per la qual es regulen i convoquen ajudes dirigides al sosteniment dels programes, dels serveis i dels centres d'atenció especialitzada a menors i prestacions econòmiques individualitzades d'acolliment familiar per a l'any 2001. [2001/X1860]
  
L'Ordre de 29 de novembre de 2000, publicada en el Diari Oficial de la Generalitat Valenciana núm. 3.895, de data 12 de desembre de 2000, va ser tramitada d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, tot sent condicionat el finançament d'aquestes ajudes a l'aprovació dels crèdits corresponents.
  
Una vegada aprovada i publicada la Llei 12/2000, de 28 de desembre, de Pressupostos de la Generalitat Valenciana, per a l'exercici 2001 (DOGV núm. 3.907, de data 29 de desembre de 2000), en aplicació d'allò establit en la disposició addicional primera de l'esmentada ordre, i d'acord amb allò previst en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 29 de novembre de 2000.
  
Per tot això, i fent ús de les facultats que em confereixen l'article 47.11 del text refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat dels crèdits pressupostaris i de les línies de subvenció destinades a finançar les ajudes regulades en l'Ordre de 29 de novembre de 2000, de la Conselleria de Benestar Social, per la qual es regulen i convoquen ajudes dirigides al sosteniment dels programes, dels serveis i dels centres d'atenció especialitzada a menors i de prestacions econòmiques individualitzades d'acolliment familiar per a l'any 2001 (DOGV núm. 3.895, de 12 de desembre de 2000), que s'indiquen a continuació, tots ells a càrrec del programa pressupostari 73.73.294.13 família, menor i adopcions.
  
1. Denominació: SS especialitzats sector menor
  
- Línia de subvenció 412
  
- Projecte 1327
  
- Consignació pressupostària: 7.185.762.163 PTA (7.082.824,88 euros)
  
- Procedència i quantia dels fons: propis
  
2. Denominació: Mesures judicials de menors en medi obert
  
- Línia de subvenció: 414
  
- Projecte 2194
  
Consignació pressupostària: 540.264.934 PTA. (1.052.736,68 euros)
  
- Procedència i quantia dels fons:
  
Propis: 949.508.023 PTA (728.348,42 euros)
  
Propis condicionats: 53.732.936 PTA (324.388,26 euros)
  
Propios no condicionats: 84.480.856 (403.960,16 euros)
  
Externa: Ministeri de Treball i Assumptes Socials, 37.538.481 PTA (324.388,26 euros)
  
3. Denominació: Programes del menor
  
Línia de subvenció: 415
  
Projecte 2195
  
- Consignació pressupostària: 23.023.389 PTA (360.588,37euros)
  
- Procedència i quantia dels fons:
  
Propis: 93.764.321 PTA (320.332,58 euros)
  
Propis condicionats: 6.698.000 PTA (40.255,79 euros)
  
Propis no condicionats: 80.370.693 (280.076,79.euros)
  
Externa: Ministeri de Treball i Assumptes Socials, 6.698.000 PTA (40.255,79 euros)
  
4. Denominació: Programa acolliment menors
  
- Línia de subvenció: 416
  
- Projecte 2740
  
- Consignació pressupostària: 361.587.607 PTA (902.368,65 euros)
  
- Procedència i quantia dels fons: propis.
  
5. Denominació: PEI Acolliment menors
  
Línia de subvenció: 417
  
Projecte 2771
  
- Consignació pressupostària: 029.383.419 PTA (2.712,08 euros)
  
- Procedència i quantia dels fons: propis.
  
Segon
  
El règim general de lliuraments per a les transferències corrents i de capital serà el que establisca l'article 47 bis del text refós de la Llei d'Hisenda Pública de la Generalitat Valenciana, llevat dels supòsits previstos en l'article 33 de la Llei 12/2000, de 28 de desembre, de Pressupostos de la Generalitat Valenciana per a l'exercici 2001 (DOGV núm. 3.907, de 29 de desembre de 2000), pel qual són exceptuades del règim general de lliuraments establit en aquell, les transferències corrents següents:
  
a) Ajudes i subvencions establides en els capítols III i IV de l'Ordre de 29 de novembre de 2000, de la Conselleria de Benesta Social: podran lliurar-se immediatament una vegada concedides fins al 60 per cent del seu import; el 40 per cent restant es lliurarà després de l'aportació i de la comprovació de la documentació justificativa de l'efectiva i correcta aplicació almenys del 75% de l'import inicialment anticipat.
  
En qualsevol cas, no es podran presentar justificacions de despeses realitzades en l'exercici de l'any 2001, amb posterioritat al 31 de gener de l'any 2002.
  
b) Ajudes i subvencions dirigides a entitats sense finalitat de lucre establides en el capítol IV de l'Ordre de 20 de novembre de 2000, de la Conselleria de Benestar Social: una vegada concedides, podran ser lliurades immediatament fins al 60 per cent del seu import; el 40 per cent restant serà lliurat després de l'aportació i comprovació de la documentació justificativa de l'efectiva i correcta aplicació de si més no el 75 per cent de l'import inicialment anticipat.
  
Les ajudes i subvencions dirigides a entitats locals establides en el capítol IV de l'Ordre de 29 de novembre de 2000, de la Conselleria de Benestar Social, s'ajustaran al que disposa l'article 47 bis del text refós de la Llei d'Hisenda Pública de la Generalitat Valenciana i es lliuraran, una vegada concedides, fins al 40 per cent de l'import de la subvenció; fins un 20 per cent després de l'aportació i comprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció; i la resta serà abonada una vegada justifique el beneficiari el compliment d'allò que s'ha convingut.
  
En qualsevol cas, no podran presentar-se justificacions de despeses efectuades en l'exercici de 2001, amb posterioritat al 31 de gener de 2002.
  
c) Ajudes i subvencions establides en els capítols I i II de l'Ordre de 29 de novembre de 2000, de la Conselleria de Benestar Social: podran fer-se efectives mitjançant el pagament fraccionat de la quantia total de la subvenció concedida per trimestres anticipats, tot realitzant-se el lliurament corresponent al tercer trimestre amb la prèvia justificació de la suma anticipada en el primer trimestre, i el lliurament corresponent al quart trimestre amb la justificació prèvia de la totalitat de la despesa objecte de la subvenció corresponent als tres primers trimestres, tot procedint-se a les regularitzacions que corresponguen, segons les justificacions presentades.
  
En qualsevol cas, durant el mes de gener de l'exercici següent els beneficiaris de les esmentades transferències corrents hauran de justificar la totalitat de la despesa anual objecte de la subvenció, tot procedint-se, en aquest moment, a la seua liquidació, de la qual es podrà derivar una nova regularització, que implicarà l'exigència de reintegrament dels imports indegudament percebuts, en cas que la justificació és insuficient.
  
Amb aquesta finalitat, els beneficiaris hauran d'aportar els justificants de despesa corresponents a cada trimestre en el mes natural següent al seu acabament.
  
d) Ajudes i subvencions establides en el capítol V de l'Ordre de 29 de novembre de 2000, de la Conselleria de Benestar Social: quan les corporacions locals actuen com a entitats col·laboradores de la Conselleria de Benestar Social en la gestió de les prestacions econòmiques individualitzades, es podrà anticipar a aquestes el 100 per cent de la quantia global concedida en aquest concepte. En el cas de prestacions econòmiques individualitzades d'acolliment familiar, el pagament a les famílies, quan aquest es realitze per la Direcció Territorial de Benestar Social s'efectuarà a mes vençut contra presentació de la documentació justificativa que acredite el dret del beneficiari a la percepció de l'ajuda.
  
Tercer
  
Els crèdits publicats tenen caràcter de màxims, i no es podrà concedir subvencions una vegada esgotats, circumstància que s'haurà de publicar en el Diari Oficial de la Generalitat Valenciana.
  
D'altra banda, si com a conseqüència de les transferències pressupostàries es modificaren aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 23 de febrer de 2001.- El conseller de Benestar Social: Rafael Blasco Castany.